दोनों उम्मीदवारों ने नामांकन पत्र दायर करने के निर्धारित समय से पहले अपनी उम्मीदवारी से संबंधित नोटिस जमा करा दिये। चुनाव गुरूवार सुबह 11 बजे होगा। श्री हरिवंश और श्री हरिप्रसाद ने अपनी अपनी जीत के दावे किये हैं। श्री हरिप्रसाद ने पार्टी नेताओं के साथ राज्यसभा सचिवालय जाकर उम्मीदवारी से संबंधित नोटिस दिया। श्री हरिवंश ने संसदीय कार्य मंत्री अनंत कुमार, संसदीय कार्य राज्य मंत्री विजय गोयल तथा राजग के कुछ घटक दलों के नेताओं के साथ जाकर नामांकन का नोटिस दिया।